Blaze7451/Wiki-th-20250601 huggingface dataset:
การชี้นำ

การชี้นำ (Priming) เป็นปรากฏการณ์เกี่ยวกับความจำโดยปริยายที่การเปิดรับเอาสิ่งเร้าอย่างหนึ่งมีผลต่อการตอบสนองต่อสิ่งเร้าอีกอย่างหนึ่ง
ผลการทดลองที่มีอิทธิพลของเดวิด ไมเออร์ และรอเจอร์ ชวาเนเวลด์ท ในต้นคริสต์ทศวรรษ 1970
มีผลให้เกิดงานวิจัยต่าง ๆ มากมายเกี่ยวกับ priming
ผลงานดั้งเดิมของพวกเขาแสดงว่า เราตัดสินใจได้เร็วกว่าว่า
อักษรติด ๆ กันนั้นเป็นคำ ๆ หนึ่ง ถ้าคำนั้นตามหลังคำที่เกี่ยวข้องกันโดยความหมายหรือโดยความสัมพันธ์
ยกตัวอย่างเช่น เราสามารถกำหนดคำว่า "นางพยาบาล" ถ้าตามคำว่า "นายแพทย์" ได้เร็วกว่าถ้าตามคำว่า "ขนมปัง"
งานการทดลองหลายงาน สนับสนุนทฤษฎีว่า
การเกิดการทำงานทางประสาทที่กระจายไปเกี่ยวกับคำที่มีความเกี่ยวข้องกัน เป็นคำอธิบายที่ดีที่สุดสำหรับความง่ายขึ้นที่เห็นในแบบการทดลองที่ให้กำหนดว่าเป็นศัพท์หรือไม่เป็นศัพท์ (lexical decision task) .
ปรากฏการณ์ priming สามารถเกิดขึ้นเพราะการเกิดขึ้นซ้ำกันของสิ่งเร้าไม่ว่าจะเป็นโดยการรับรู้ทางประสาทสัมผัส (perceptual) โดยความหมาย (semantic) หรือโดยความคิด (conceptual)
ยกตัวอย่างเช่น ถ้าเราอ่านรายการศัพท์ที่รวมคำว่า "table (โต๊ะ) " ก่อน (คือมีการเตรียมการรับรู้)
และภายหลังต้องเติมคำให้เต็มจากอักษรเริ่มด้วยว่า "tab" (เป็นบทการทดสอบเรียกว่า Word-stem completion test)
เรามีโอกาสที่จะตอบว่า "table" มากกว่าถ้าเราไม่มีการเตรียมการรับรู้ไว้ก่อน
อีกตัวอย่างหนึ่งก็คือ ถ้าเราเห็นภาพร่างที่ไม่สมบูรณ์ที่ไม่สามารถระบุได้ว่าคืออะไร
แล้วมีการแสดงภาพร่าง ๆ ต่อ ๆ ไปจนกระทั่งสามารถระบุได้
ถ้ากลับมาดูภาพแรก ๆ ในภายหลังที่ตอนแรกไม่สามารถระบุได้ ก็จะสามารถระบุได้ว่าคืออะไรเร็วกว่าที่ดูเป็นครั้งแรก
ผลปรากฏของปรากฏการณ์ priming นั้นอาจจะชัดมากและมีผลยาวนาน
ชัดกว่าและยาวนานกว่าความจำในการรู้จำ (recognition memory) ธรรมดาเสียอีก
ผลของ priming ถึงแม้ไม่รู้ตัวก็ยังสามารถมีผลต่อการเลือกคำใน Word-stem completion test
แม้ว่าจะทำการทดสอบนั้นหลังจากที่ลืมว่าเห็นคำอะไรไปนานแล้ว
ปรากฏการณ์นี้เกิดได้ดีที่สุดเมื่อสิ่งเร้าทั้งสองอย่างเป็นแบบ (modality) เดียวกัน
ยกตัวอย่างเช่น การเตรียมการรับรู้ทางตาดีที่สุดถ้าใช้ตัวช่วยทางตา และการเตรียมการรับรู้คำศัพท์ดีที่สุดถ้าใช้ตัวช่วยโดยคำศัพท์
แต่ priming ก็เกิดข้าม modality ได้อีกด้วย
หรือระหว่างคำที่มีความเกี่ยวข้องกับเช่น "นายแพทย์" และ "นางพยาบาล"

**เชิงอรรถและอ้างอิง**
หมวดหมู่:ความจำ
หมวดหมู่:ประชาน
หมวดหมู่:การรับรู้
Intraparietal sulcus

intraparietal sulcus (ตัวย่อ IPS, แปลว่า ร่องภายในสมองกลีบข้าง) อยู่ที่ผิวด้านข้างของสมองกลีบข้าง
มีทั้งส่วนที่เป็นไปแนวเอียงและเป็นไปในแนวนอน
IPS มีส่วนย่อยต่าง ๆ ที่มีกิจหน้าที่ต่าง ๆ กัน
ที่ได้รับการศึกษาอย่างกว้างขวางทางประสาทสรีรวิทยา (neurophysiology) โดยวัดการตอบสนองในระดับเซลล์เดียวของสัตว์อันดับวานร 
และโดยการสร้างภาพสมองโดยกิจ (functional neuroimaging) ในมนุษย์
สมองส่วนนี้มีหน้าที่หลักเกี่ยวกับการประสานงานระหว่างการรับรู้และการสั่งการ  (perceptual-motor) คือการสั่งการการเคลื่อนไหวตาและการเอื้อม
และเกี่ยวกับความใส่ใจทางตา
เชื่อกันว่า  IPS  ยังมีบทบาทในหน้าที่อื่น ๆ อีกด้วย  รวมทั้ง  การประมวลข้อมูลคณิตโดยสัญลักษณ์ 
ควา,จำใช้งานทางตาและพื้นที่  (visuospatial working memory) 
และการประเมินเจตนาความตั้งใจของผู้อื่น

**บทบาทของ IPS ในการประมวลเลข**
งานวิจัยทางพฤติกรรมบอกเป็นนัยว่า IPS มีส่วนเกี่ยวข้องกับความเสียหายต่อการประมวลตัวเลขโดยขนาด  (numerical magnitude processing)  ขั้นพื้นฐาน 
และมีรูปแบบการสลับกันทั้งโดยโครงสร้างและโดยหน้าที่ระหว่าง IPS และ คอร์เทกซ์กลีบหน้าผากส่วนหน้า (prefrontal cortex) ในความผิดปกติจำเพาะของทักษะทางคณิตศาสตร์ (dyscalculia ICD-10 R81.2) 
มีการพบว่าเด็กที่มีปัญหาทางพัฒนาการโดยภาวะ dyscalculia มีเนื้อเทาที่น้อยกว่าใน IPS ซีกซ้าย
งานวิจัยหลายงานแสดงว่า  มีการทำงานทางไฟฟ้าในกลุ่มเซลล์ประสาทของ IPS โดยเฉพาะ  เมื่อผู้ร่วมการทดลองกำลังทำการคำนวณเลขเท่านั้น
ส่วนในกิจนอกการทดลอง  พบว่า  เมื่อคนไข้กล่าวถึงเลข ๆ หนึ่ง
หรือแม้แต่คำพูดอื่น ๆ ที่เกี่ยวกับปริมาณเช่น  "อีกหน่อยหนึ่ง" "มากมาย" หรือว่า "ใหญ่กว่าอีกตัวหนึ่ง"
ก็จะมีการทำงานทางไฟฟ้าของกลุ่มเซลล์ประสาทของ IPS  เดียวกันที่ทำงานเมื่อคนไข้กำลังทำการคำนวณในการทดลอง

**หน้าที่อื่น ๆ ของ IPS**
มีเขตย่อย 5 เขตใน IPS คือ anterior (ด้านหน้า), lateral (ด้านข้าง), ventral (ด้านล่าง), caudal (ด้านท้าย), และ medial (ด้านใน)- LIP & VIP: มีหน้าที่เกี่ยวกับการใส่ใจทางตาและการเคลื่อนไหวตาแบบ saccade- VIP & MIP: การเอื้อมหรือการชี้ที่อาศัยตา- AIP: การจับหรือการใช้มือจัดการที่อาศัยตา- CIP: การรับรู้ความไกล (ความลึก) โดย stereopsis
เขตต่าง ๆ เหล่านี้ล้วนส่งแอกซอนไปยังสมองกลีบหน้าคือเขตต่าง ๆ ที่ทำหน้าที่เกี่ยวกับ executive control
นอกจากนั้นแล้ว  การทำงานของ IPS ยังมีความสัมพันธ์กับการเรียนรู้ลำดับการเคลื่อนไหวนิ้ว

**รูปภาพอื่น ๆ**

**เชิงอรรถและอ้างอิง**

**แหล่งข้อมูลอื่น**
  ภาพที่เว็บไซต์ psychology.uwo.ca- intraparietal+sulcus
หมวดหมู่:ระบบประสาท
หมวดหมู่:สมองใหญ่
หมวดหมู่:ร่อง (ประสาทกายวิภาค)
การวางนัยทั่วไปเร็วเกินไป

การวางนัยทั่วไปเร็วเกินไป (Hasty generalization) เป็นเหตุผลวิบัติอรูปนัย (informal fallacy) ที่มีการวางนัยทั่วไปอย่างผิดพลาด  คือมีการวางนัยทั่วไปโดยอุปนัยอาศัยหลักฐานที่ไม่เพียงพอ
กล่าวอีกอย่างหนึ่งก็คือ  เป็นการสรุปประเด็นเร็วเกินไปโดยที่ไม่ได้พิจารณาองค์ประกอบทั้งหมด
ในสถิติศาสตร์  นี้อาจหมายถึงการทำการสรุปโดยทั่วไปโดยใช้สถิติที่มาจากการสำรวจด้วยตัวอย่างที่ไม่สามารถเป็นตัวแทนของประชากรทั้งสิ้น  
เหตุผลวิบัติชนิดนี้เป็นประเภทตรงกันข้ามกับเหตุผลวิบัติที่มีชื่อว่า slothful induction ซึ่งเป็นการปฏิเสธผลสรุปที่สมควรตามเหตุผลโดยอุปนัย  เช่นโดยอ้างว่า  "เป็นเพียงเรื่องบังเอิญ"  

**ตัวอย่าง**
การวางนัยทั่วไปเร็วเกินไปมักจะมีรูปแบบดังต่อไปนี้
#ห เป็นจริงสำหรับ ก
#ห เป็นจริงสำหรับ ข
#ห เป็นจริงสำหรับ ค
#ห เป็นจริงสำหรับ ง
#และดังนั้น ห จึงเป็นจริงด้วยสำหรับ จ, ฉ, ช, ฯลฯ
ยกตัวอย่างเช่น  ถ้าบุคคลหนึ่งเดินเข้าไปในหมู่บ้านเป็นครั้งแรกแล้วเห็นคน 10 คน  ล้วนแต่เป็นเด็กทั้งสิ้น
เขาอาจจะสรุปอย่างผิด ๆ ว่าไม่มีผู้ใหญ่ในหมู่บ้านนี้
หรืออีกตัวอย่างหนึ่งคือ  ถ้าคนหนึ่งกำลังดูเลขชุดหนึ่ง
เลข 1 เป็นเลขยกกำลังสอง  3 เป็นจำนวนเฉพาะ  5 เป็นจำนวนเฉพาะ 7 เป็นจำนวนเฉพาะ
9 เป็นเลขยกกำลังสอง  11 เป็นจำนวนเฉพาะ  และ 13 เป็นจำนวนเฉพาะ
ดังนั้น  บุคคลนั้นจึงกล่าวว่า  เลขคี่ถ้าไม่เป็นเลขจำนวนเฉพาะก็จะเป็นเป็นเลขยกกำลังสอง

**ชื่ออื่น ๆ**
เหตุผลวิบัตินี้มีชื่ออื่น ๆ  ว่า
*Fallacy of insufficient statistics (เหตุผลวิบัติโดยมีสถิติไม่เพียงพอ)
*Fallacy of insufficient sample (เหตุผลวิบัติโดยมีตัวอย่างไม่พอ)
*Generalization from the particular (การวางนัยทั่วไปจากข้อมูลเฉพาะ)
*Leaping to a conclusion (การกระโดดสรุป)
*Hasty induction (การสรุปเชิงอุปนัยเร็วเกินไป)
*Law of small numbers (กฎการมีตัวอย่างน้อย)
*Unrepresentative sample (ตัวอย่างที่ไม่เป็นตัวแทน)
*Secundum quid

**เชิงอรรถและอ้างอิง**

**แหล่งข้อมูลอื่น**
  Common Logical Fallacies in Propaganda and Debate date=2009-08-25 -  Fallacy: Hasty Generalization date=2008-12-17 , Michael C. Labossiere's Fallacy Tutorial Pro-  Hasty Generalization, The Fallacy Files
หมวดหมู่:เหตุผลวิบัติโดยอุปนัย
หมวดหมู่:เหตุผลวิบัติอรูปนัย
ศักดา เตชะเกรียงไกร

พลตำรวจเอก ศักดา  เตชะเกรียงไกร อดีตที่ปรึกษาพิเศษ ตร.อดีตรองจเรตำรวจแห่งชาติ อดีตผู้บัญชาการโรงเรียนนายร้อยตำรวจ, อดีตรองผู้บัญชาการตำรวจภูธรภาค 4 , อดีตผู้บังคับการตำรวจภูธรจังหวัดขอนแก่นและอุบลราชธานี, อดีตโฆษกกองบัญชาการตำรวจภูธรภาค 4 ฉายามือปราบอีสานตอนบน

**ประวัติ**
พล.ต.อ.ศักดา  เตชะเกรียงไกร  เกิดเมื่อวันที่ 7 ตุลาคม พ.ศ. 2500 ที่อำเภอบ้านด่าน จังหวัดบุรีรัมย์ จบการศึกษาระดับมัธยมจากโรงเรียนเตรียมอุดมศึกษา จบการศึกษาจากโรงเรียนเตรียมทหารรุ่นที่ 18 (ตท.18) โรงเรียนนายร้อยตำรวจรุ่นที่ 34 จบหลักสูตร วปอ. รุ่นที่ 54  โดยมีน้องชาย คือนายศักดิ์ชัย  เตชะเกรียงไกร  อดีตนักการเมือง 

**ราชการตำรวจ**
รับราชการครั้งแรก เป็น รอง สว.สภ.อ.เมืองขอนแก่น ขยับขึ้นเป็น สวป.สภ.อ.เมืองขอนแก่น จากนั้นไปเป็นรอง ผกก.(ป.)สภ.อ.เมืองมุกดาหาร อยู่ 1 ปี แล้วไปเป็นรอง ผกก.(ป.) สภ.อ.เมืองขอนแก่น อีก 1 ปี และยังคงวนเวียนทำงานปราบปรามคนร้ายในพื้นที่ภาคอีสานตลอด โดยปี 2539 -2540 ไปเป็นรอง ผกก.(อก.) ภ.จว.อุดรธานี และในถัดมาอีกปีย้ายไปเป็นรอง ผกก.(จร.) สภ.อ.เมืองขอนแก่น จนได้ขึ้นเป็น ผกก.สภ.อ.ชุมแพ จว.ขอนแก่น ในปี 2541-2542 และเป็น ผกก.สภ.อ.เมืองขอนแก่น ตามลำดับ เป็น รอง ผบก.อก.ภ.4 ปี 2544-2547 รอง ผบก.ภ.จว.ขอนแก่น ปี 2547-2549 ผบก.อก.ภ.4 ปี 2549-2550 ผบก.อก.ภ.4 ปี 2549-2550 ผบก.ภ.จว.ขอนแก่น ปี 2550-2551 ผบก.กต.5 ปี 2551-2552 ผบก.ภ.จว.อุบลราชธานี ปี 2552-2552 รอง ผบช.ภ.4 ปี 2552-2556  จนได้รับแต่งตั้งเป็น ผู้บัญชาการโรงเรียนนายร้อยตำรวจ รองจเรตำรวจแห่งชาติ ในวันที่ 3 ตุลาคม พ.ศ. 2559 ตามคำสั่งสำนักงานตำรวจแห่งชาติที่ 876/2559 และเป็นที่ปรึกษาพิเศษ สำนักงานตำรวจแห่งชาติ ยศ พลตำรวจเอก

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  เว็บไซต์ส่วนตัว-  เฟซบุคส่วนตัว
หมวดหมู่:ตำรวจชาวไทย
หมวดหมู่:บุคคลจากอำเภอบ้านด่าน
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วิกิพีเดีย:เสนอบทความคัดสรร/สมเด็จพระราชินีมารีแห่งโรมาเนีย

=== สมเด็จพระราชินีมารีแห่งโรมาเนีย**
สมเด็จพระราชินีมารีแห่งโรมาเนีย ถูกเสนอเมื่อ 6 สิงหาคม พ.ศ. 2557 และจะได้รับการพิจารณาภายในวันที่ 20 สิงหาคม พ.ศ. 2557
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 3 กันยายน พ.ศ. 2557
 เสนอชื่อโดย Novaskosia (พูดคุย)
สนับสนุน 
#  เนื้อหาดี มีความยาวเหมาะสม --เอ็ดมัน ^____^ (ສົນທະນາ) 21:42, 18 สิงหาคม 2557 (ICT)
#  เนื้อหาดี และมีการอ้างอิงมาก ถ้าใส่อ้างอิงมากกว่านี้จะดีมาก --T.Cha. (T.Cha.) 01:07, 19 สิงหาคม 2557 (ICT)
คัดค้าน
#
#
เสนอแนะการปรับปรุง
# น่าจะมีการสร้างบทความ จากลิงก์แดง โดยเฉพาะในบทนำ --Sry85 (พูดคุย) 15:23, 11 สิงหาคม 2557 (ICT)
#* เพิ่มแล้วครับ --Novaskosia  21:10,  19 สิงหาคม 2557 (ICT)
เทคเคน 7

ไฟล์:Fahkumram.jpg|thumb|200px|ฟ้าคำราม ตัวละครใหม่ของซีรีส์ ซึ่งเป็นนักมวยไทย
เทคเคน 7 (鉄拳7; italic=yes) เป็นเกมต่อสู้ ซึ่งได้รับการพัฒนาโดยบริษัทบันไดนัมโกะเอนเตอร์เทนเมนต์ และเป็นชุดที่เก้าของเกมต่อสู้ซีรีส์เทคเคน โดยจะใช้ระบบอันเรียลเอนจิน 4 เกมนี้ได้รับการประกาศในการแข่งขันอีโวลูชันแชมเปียนชิปซีรีส์ 2014 โดยผู้ผลิตจากนัมโกะชื่อคาสึฮิโระ ฮาราดะ

**เนื้อเรื่องย่อ**
ในขณะที่ไม่มีอะไรมากที่ได้รับการเปิดเผย ฮาราดะได้กล่าวว่าเกมนี้จะเป็นบทสรุปตำนานของตระกูลมิชิมะ ซึ่งเห็นได้ชัดว่าทำไมเฮย์ฮาจิ มิชิมะ พยายามที่จะฆ่าหลานชายของเขา, ทำไมเฮย์ฮาจิจึงโยนคาซูยะ มิชิมะ ลงไปในหน้าผา, ที่มาตัวตนของเดวิล จิน ท่ามกลางความลับอื่น ๆ ที่มีในเทคเคน เทรลเลอร์ตัวอย่างที่ได้รับการเปิดตัวในเดือนกรกฎาคม ค.ศ. 2014 ได้นำเสนอเรื่องราวย้อนหลังเกี่ยวกับภรรยาของเฮย์ฮาจิที่มีชื่อว่าคาซูมิ ผู้ซึ่งถูกเขาฆ่าตายในช่วงหลายปีก่อนที่จะมีเหตุการณ์ที่เกิดขึ้นในเกมก่อนหน้านี้

**การพัฒนา**
เทคเคน 7 ได้รับการประกาศเป็นครั้งแรกโดยผู้อำนวยการเทคเคนชื่อคาสึฮิโระ ฮาราดะ เมื่อวันที่ 13 กรกฎาคม ค.ศ. 2014 ในการแข่งขันอีโวลูชันแชมเปียนชิปซีรีส์ 2014 แต่เดิม ไม่ได้มีแผนที่จะประกาศถึงเกมนี้ในการแข่งขันดังกล่าว แต่เนื่องจากการรั่วไหลของงานนำเสนอวิดีโอของเกม ฮาราดะก็ไม่มีทางเลือกที่จะประกาศถึงเกมนี้ เกมนี้จะใช้เอนจินเกมระบบอันเรียลเอนจิน 4 ซึ่งจะช่วยให้เกมได้รับการพัฒนาสำหรับในหลายระบบแพลตฟอร์ม ส่วนหนึ่งของเทรลเลอร์ตัวอย่างได้รับการเปิดตัวทั้งในภาษาอังกฤษและภาษาญี่ปุ่น โดยแสดงให้เห็นถึงตัวละครหลักทั้งคาซูยะ มิชิมะ และเฮย์ฮาจิ มิชิมะ ควบคู่ไปกับผู้หญิงที่ไม่ปรากฏชื่อ ซึ่งต่อมาได้เปิดเผยว่าเป็นตัวละครใหม่ชื่อคาซูมิ มิชิมะ และทีเซอร์เต็มรูปแบบได้นำเสนอในงานซานดิเอโกคอมิกคอนอินเตอร์เนชันแนล 2014  ในขณะที่ทางบริษัทบันไดนัมโกะยังไม่สามารถแสดงระบบรูปแบบการเล่นในงานดังกล่าวเนื่องยังคงใช้ความพยายามอยู่ พวกเขาได้เปิดเผยให้เห็นถึงศิลปินรับเชิญหลายรายที่จะออกแบบภาพตัวละคร ซึ่งรวมถึงคาซูมิ และลาร์ส อเล็กซานเดอร์สัน พวกเขายังเผยให้เห็นว่าเกมนี้จะมุ่งเน้นไปที่การต่อสู้แบบหนึ่งต่อหนึ่งอีกครั้ง เหมือนกับหลายภาคที่มีอยู่ก่อนหน้า โดยไม่ได้เป็นแบบทีมดังที่มีอยู่ในซีรีส์เทคเคน แท็กทัวร์นาเมนต์

**การตอบรับ**

**รางวัลเกียรติยศ**

**อ้างอิง**

**แหล่งข้อมูลอื่น**
หมวดหมู่:เกมของบันไดนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:เกมต่อสู้สามมิติ
หมวดหมู่:เกมตู้
หมวดหมู่:วิดีโอเกมข้ามฝั่ง
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับวินโดวส์
หมวดหมู่:เกมจากค่ายนัมโค
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในประเทศอิตาลี
หมวดหมู่:วิดีโอเกมที่มีฉากในประเทศจีน
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่มีฉากในตะวันออกกลาง
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในประเทศฟิลิปปินส์
หมวดหมู่:วิดีโอเกมที่มีฉากในประเทศไทย
คนแพ้ที่ไม่มีน้ำตา

"คนแพ้ที่ไม่มีน้ำตา" เป็นเพลงประกอบละครโทรทัศน์เรื่องอย่าลืมฉัน ในปี พ.ศ. 2557 ออกอากาศทางไทยทีวีสีช่อง 3 ขับร้องโดยธงไชย แมคอินไตย์
เพลง "คนแพ้ที่ไม่มีน้ำตา" ประพันธ์เนื้อร้องและทำนองโดยฟองเบียร์ (ปฏิเวธ อุทัยเฉลิม) และเรียบเรียงโดยธีระปริญญ์ รัตนบุตร ออกจำหน่ายในวันที่ 27 มีนาคม พ.ศ. 2557 ใน KKBOX และมิวสิกวิดีโอเผยแพร่ครั้งแรกในยูทูบวันที่ 11 เมษายน พ.ศ. 2557 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่องอย่าลืมฉัน

**การตอบรับ**

**ชาร์ต**

**จัดอันดับ**
 อันดับ 1 จากการจัดอันดับของเว็บไซต์ Intensive Watch หมวดเพลงไทยสากล ในสัปดาห์ที่ 23 ของปี พ.ศ. 2557 ในวันที่ 1 มิถุนายน - 7 มิถุนายน- ติดชาร์ตอันดับ 1 ใน 5 ของชาร์ตหมวดเพลง GMM Gmember Chart Top 5 ประจำวันที่ 21 เมษายน พ.ศ. 2557 จากเว็บไซต์ Gmember - อันดับ 1 เพลงละครที่มีคนเข้าชมมากที่สุดใน Youtube ปี 2014 - อันดับ 2 เพลงละครฮิตที่สุดของปี 2014 จากการจัดอันดับโดยเว็บไซต์ Sanook - อันดับ 2 มิวสิควีดีดอที่มีผู้ชมสูงสุดของ GMM GRAMMY ปี 2014จาก GMM GRAMMY :: The 10 Most-Watched Music Videos of 2014  

**รางวัล**
ได้รับรางวัลท็อปดาวน์โหลด ปี 2014 รวบรวมมาจากเพลงที่ติดชาร์ตอันดับ 1 ในการดาวน์โหลดเพลงผ่านบริการ *123 แกรมมี่ได้หมดเลย ซึ่งเป็นบริการที่ผู้ใช้สามารถดาวน์โหลดเพลงเต็ม เอ็มวี ริงโทน และเสียงเพลงรอสายได้ในเบอร์เดียว

**อ้างอิง**

**แหล่งข้อมูลอื่น**
  ฟังเพลงและเนื้อเพลง คนแพ้ที่ไม่มีน้ำตา date=2016-03-04 -  มิวสิกวิดีโอ คนแพ้ที่ไม่มีน้ำตา
หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงอาร์แอนด์บีไทย
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงของธงไชย แมคอินไตย์
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
เมาลานา ญะลาลุดดิน มุฮัมมัด รูมี

เมาลานา ญะลาลุดดิน มุฮัมมัด รูมี  (جلال‌الدین محمد رومی) เป็นกวีเอกของอิหร่าน เกิดที่เมืองบัลค์เมื่อ พ.ศ. 1750 ซึ่งสมัยนั้น อยู่ภายใต้การปกครองของมุฮัมมัด ชาห์แห่งควาร์ชมา ต่อมา ครอบครัวของรูมีได้ออกจากเมืองบัลค์ไปเมื่อ พ.ศ. 1762 บิดาของรูมีได้อพยพออกไปเพราะปัญหาศึกสงครามไปอยู่ที่เมืองซารันเดห์ในตุรกีและเมืองรูมที่เป็นเมืองหลวงของเซลญูก
หน้าจากดิวานชัมส์ตับรีช ฉบับคัดลอก พ.ศ. 2046 
รูมีได้ศึกษาลัทธิซูฟีจากบูรอา นุดดีน ติรมีซี จนได้เป็นผู้รู้ทางศาสนาคนหนึ่ง ต่อมา ในพ.ศ. 1787 รูมีได้พบกับชัมส์ ตับรีช ซึ่งทั้งคู่สนิทสนมกันมาก ต่อมา ชัมส์ ตับรีชได้หายสาบสูญไปใน พ.ศ. 1790 รูมีจึงแต่งบทโอดครวญเพื่อระลึกถึงชัมส์ที่เรียกว่าดิวานชัมส์ตับรีช ต่อมา ซอลาซุดดีน ซาร์กูบ ผู้ช่วยเหลือรูมีในการสั่งสอนสานุศิษย์ได้เสียชีวิตลงอีก รูมีโศกเศร้ามาก ในช่วง 10 ปีสุดท้ายของชีวิต รูมีได้เขียนบทกวีที่ยิ่งใหญ่ชื่อมัษนาวี เขาเสียชีวิตเมื่อ พ.ศ. 1816 ที่เมืองรูมหรือเมืองโดเนียในตุรกี รวมอายุได้ 66 ปี

**อ้างอิง**
 เมาลานา ญะลาลุดดิน มุฮัมมัด รูมี. มัษนาวี แปลโดย ไรน่าน อรุณรังษี. กทม. กัรบาลา. 2545
หมวดหมู่:บุคคลที่เกิดในปี พ.ศ. 1750
หมวดหมู่:กวีชาวอิหร่าน
ออสเตอร์ซุนด์ ดีเอฟเอฟ

ออสเตอร์ซุนด์ดีเอฟเอฟ (Östersunds DFF; อักษรย่อ: ÖDFF) ได้ใช้ชื่อปัจจุบันตั้งแต่ ค.ศ. 2004 โดยสโมสรนี้ได้รับการก่อตั้งขึ้นครั้งแรกใน ค.ศ. 2001 ภายใต้ชื่อ สตูร์คอนส์ดีเอฟเอฟ ของสโมสรฟุตบอลโฟรโซอีเอฟ และโอเปอีเอฟ เมื่อความพยายามของสมาคมที่เกี่ยวข้องในฟุตบอลหญิงไม่ได้สร้างผลลัพธ์ตามที่ต้องการ ต่อมาได้เปลี่ยนชื่อเป็น โอเป-โฟรโซดีเอฟเอฟ และปี ค.ศ. 2004 จึงได้ใช้ชื่อออสเตอร์ซุนด์ดีเอฟเอฟ การก่อตั้งของสมาคมได้ประสบความสำเร็จในการเข้าร่วมฟุตบอลลีกหญิงสวีเดน ดิวิชัน 1  แต่ก็ล้มเหลวที่จะเข้าร่วมการแข่งขันระดับดิวิชันดังกล่าวในระยะยาว

**ประวัติ**
สโมสรนี้ได้รับการเปิดตัวในการแข่งขันลีกเมื่อวันที่ 4 พฤษภาคม ค.ศ. 2002 โดยเป็นฝ่ายชนะทีมอีเอฟโคทิมรัวที่ 6 ประตูต่อ 1 ในการแข่งขันฟุตบอลลีกหญิงสวีเดน ดิวิชัน 2
ในปี ค.ศ. 2014 ทางสโมสรยังได้ทำการทาบทามนักกีฬาฟุตบอลหญิงทีมชาติไทยให้เข้าร่วมทีมสโมสร ในการแข่งขันลีกดิวิชัน 2 ที่ประเทศสวีเดนอย่างเป็นทางการ ซึ่งได้แก่ ธนีกาญจน์ แดงดา และธนัสถา ชาวงษ์ รวมถึงในปี ค.ศ. 2015 ซึ่งมีธนัสถา ชาวงษ์ และสุกัญญา ช.เจริญยิ่ง ทำหน้าที่ร่วมสังกัดทีมนี้
อนึ่ง สุนิสา แดนนาบัว ซึ่งเป็นชาวไทย-สวีเดน เคยทำหน้าที่ร่วมกับสโมสรแห่งนี้ และเตรียมเข้าร่วมทีมกับธนีกาญจน์ และธนัสถา อีกครั้ง

**ทีม**

**ทีมปัจจุบัน**
ณ เดือนกุมภาพันธ์ ค.ศ. 2015 - 
อ้างอิง: date=2015-06-21 

**ผู้ฝึกสอนชุดปัจจุบัน**

**นักฟุตบอลในอดีตที่มีผลงานโดดเด่น**
 THA สุนิสา แดนนาบัว- THA ธนีกาญจน์ แดงดา

**อ้างอิง**
  Om Östersunds DFF A-lag Damer, läst 29 oktober 2013 date=2013-12-03 

**แหล่งข้อมูลอื่น**
หมวดหมู่:สโมสรฟุตบอลหญิงในประเทศสวีเดน
หมวดหมู่:สโมสรกีฬาที่ก่อตั้งในปี พ.ศ. 2544
ฟุตบอลหญิงทีมชาติเกาหลีใต้

ฟุตบอลหญิงทีมชาติเกาหลีใต้ (대한민국 여자 축구 국가대표팀; South Korea women's national football team) เป็นตัวแทนของประเทศเกาหลีใต้ในการแข่งขันฟุตบอลหญิงระหว่างประเทศ ทีมนี้ได้รับการอ้างถึงในฐานะ "สาธารณรัฐเกาหลี" จากสหพันธ์ฟุตบอลระหว่างประเทศ ทีมนี้เข้าแข่งขันเกมแรกกับทีมชาติญี่ปุ่นในปี ค.ศ. 1990 โดยได้เป็นฝ่ายแพ้ที่ 13 ประตูต่อ 1
ในวันที่ 1 มิถุนายน ค.ศ. 2012 ฟุตบอลหญิงทีมชาติเกาหลีได้รับการจัดให้อยู่ในอันดับที่ 15 ของอันดับโลกหญิงฟีฟ่า ซึ่งเป็นอันดับที่ดีที่สุดที่เคยได้รับ โดยได้รับอานิสงส์จากผลการแข่งขันของฟุตบอลหญิงทีมชาติไอซ์แลนด์

**คณะผู้ฝึกสอน**

**อ้างอิง**

**แหล่งข้อมูลอื่น**
  Official website-  FIFA profile date=2017-04-13 
บ
หมวดหมู่:ทีมกีฬาทีมชาติเกาหลีใต้

เกาหลีใต้
แก๊สไบโอมีเทนอัด

แก๊สไบโอมีเทนอัด (compressed bio-methane gas) หรือ ซีบีจี (CBG) เป็นแก๊สที่พัฒนาต่อเนื่องมาจากแก๊สชีวภาพ โดยนำมาบรรจุลงถังเพื่อสะดวกในการนำไปใช้

**ขั้นตอน**
ซีบีจีสามารถนำไปใช้ได้สำหรับเป็นแก๊สสำหรับรถยนต์ และครัวเรือน โดยซีบีจีมีองค์ประกอบหลักคือมีเทน (CH4) ซึ่งมีสมบัติเทียบเท่ากับแก๊สธรรมชาติ และนำมาปรับปรุงคุณภาพโดยการกำจัดคาร์บอนไดออกไซด์ (CO2) และ ไฮโดรเจนซัลไฟด์ (H2S) โดยการนำมาอัดลงถังที่ความดัน 200 บาร์เกจ 
โดยเปิดตัวครั้งแรกในประเทศไทยเมื่อวันที่ 15 กุมภาพันธ์ พ.ศ. 2556

**ดูเพิ่ม**
 แก๊สชีวภาพ- แก๊สธรรมชาติอัด (CNG)

**อ้างอิง**

**แหล่งข้อมูลอื่น**
 work=สถาบันวิจัยและพัฒนาพลังงานนครพิงค์ มหาวิทยาลัยเชียงใหม่
หมวดหมู่:พลังงาน
วัดหนองผักหนอก

วัดหนองผักหนอก เป็นวัดราษฎร์ ตั้งอยู่เลขที่ 234 บ้านหนองผักหนอก หมู่ที่ 7 ตำบลหนองย่างเสือ อำเภอมวกเหล็ก จังหวัดสระบุรี สังกัดคณะสงฆ์มหานิกาย

**อาณาเขต**
 ทิศเหนือ	 จรดที่ดินของเอกชน- ทิศใต้	 	  จรดถนนหลวง- ทิศตะวันออก	 	จรดถนนสาธารณะประจำหมู่บ้าน- ทิศตะวันตก	 จรดที่ดินของเอกชน
ที่ดินที่ตั้งวัดมีเนื้อที่ 35 	ไร่	 เป็นที่ ส.ป.ก.

**ประวัติ**
วัดหนองผักหนอก สร้างขึ้นเมื่อวันที่ 13 มีนาคม พ.ศ. 2528 โดยมี นายถนอม โตแป้น ได้บริจาคที่ดินจำนวน 30 ไร่ 85 ตารางวา ให้เป็นที่สร้างวัด และมี นายเล็ก เตียงทอง เป็นผู้ดำเนินการขออนุญาตสร้างวัดต่อทางราชการ และกระทรวงศึกษาธิการได้ประกาศอนุญาตให้ยกฐานะขึ้นเป็นวัดที่มีพระสงฆ์ถูกต้องตามกรมศาสนา เป็นประเภทวัดราษฎร์  สังกัดคณะสงฆ์ฝ่ายมหานิกาย เมื่อวันที่ 17 มกราคม พ.ศ. 2528 ยังไม่มีอุโบสถ.

**ศาสนวัตถุ**
 พระประธานในศาลาการเปรียญ พุทธลักษณะ ปางสมาธิ ขนาดพระเพลากว้าง 24 นิ้ว สูง 50 นิ้ว สร้างเมื่อ  พ.ศ. 2532

**เสนาสนะ**
# ศาลาการเปรียญ กว้าง  12 เมตร  ยาว 30 เมตร สร้างเมื่อ พ.ศ. 2534 เป็นอาคารคอนกรีตเสริมเหล็ก
# กุฏิสงฆ์ จำนวน 2 หลัง เป็นอาคารไม้ 1 หลัง ครึ่งตึกครึ่งไม้ 1 หลัง
# ศาลาบำเพ็ญกุศล จำนวน 1 หลัง เป็นอาคารคอนกรีตเสริมเหล็ก
นอกจากนี้ยังมี ฌาปนสถาน 1 หลัง หอระฆัง 1 หลัง โรงครัว 1 หลัง

**ระเบียงภาพ**

**ลำดับเจ้าอาวาส**

**อ้างอิง**
	
หมวดหมู่:สิ่งก่อสร้างตั้งแต่ พ.ศ. 2528
หมวดหมู่:วัดในจังหวัดสระบุรี
หมวดหมู่:วัดไทยในสังกัดคณะสงฆ์มหานิกาย
หมวดหมู่:สิ่งก่อสร้างในอำเภอมวกเหล็ก
หมวดหมู่:ผู้เล่นสโมสรวอลเลย์บอลเจที มาร์เวลลัส

นักวอลเลย์บอลสังกัดสโมสรเจที มาร์เวลลัส ทั้งในอดีตและปัจจุบัน
เจที มาร์เวลลัส
อยู่ต่อเลยได้ไหม

"อยู่ต่อเลยได้ไหม" เป็นซิงเกิลของ สิงโต นำโชค ในปี พ.ศ. 2555 เป็นผู้ประพันธ์เนื้อร้อง-ทำนองและผู้เรียบเรียง เป็นเพลงจังหวะเบา ๆ ที่มีแนวเพลง Surf Music ผสมอยู่ด้วย และที่มาของเพลงนี้ได้แรงบันดาลใจมาจากปาร์ตี้ที่สนุกมากจนเขาไม่อยากให้มันจบลง ออกจำหน่ายในวันที่ 8 ตุลาคม พ.ศ. 2555

**มิวสิกวิดีโอ**
มิวสิกวิดีโอเพลง "อยู่ต่อเลยได้ไหม" เผยแพร่ในวันที่ 29 ตุลาคม พ.ศ. 2555 มีเนื้อหาสุดโรแมนติก เกี่ยวกับการเริ่มจากปาร์ตี้ที่สนุกมากจนเขาไม่อยากให้มันจบลง วินาทีแห่งการบอกลานั้นที่สามารถตีความได้จากหลายมุมมอง ไม่ใช่แค่เพียงกับงานเลี้ยงที่สนุกสนานจนไม่อยากให้มันจบลงแต่อาจเป็นช่วงเวลาที่ต้องบอกลากับคนพิเศษในค่ำคืนอันแสนสุข “แต่เมื่องานเลี้ยงย่อมมีวันเลิกรา” เราควรจะทำให้ช่วงเวลาดี ๆ ยาวนานที่สุดได้ยังไง?

**การตอบรับ**
เพลง "อยู่ต่อเลยได้ไหม" ได้คว้าอันดับ 2 จาก 10 อันดับ ของไอทูนส์สโตร์ไทยแลนด์ (iTunes Store Thailand) เพลงที่ขายดีที่สุดในไอทูนส์ ในปี พ.ศ. 2556

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของสิงโต นำโชค
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:เพลงที่ประพันธ์คำร้องโดยสิงโต นำโชค
หมวดหมู่:ซิงเกิลในสังกัดบีลีฟเรคคอร์ดส
องค์การคลังสินค้า

องค์การคลังสินค้า (Public Warehouse Organization) เป็นรัฐวิสาหกิจในสังกัดกระทรวงพาณิชย์ ก่อตั้งขึ้นเมื่อปี พ.ศ. 2498

**ประวัติ**
ช่วงสงครามโลกครั้งที่ 2 สินค้าอุปโภคบริโภคมีแนวโน้มที่ราคาจะสูงขึ้นมาก กระทรวงพาณิชย์จึงได้จัดตั้ง "หอคลังสินค้ากลาง" ในสังกัดกรมการค้าภายใน เมื่อปี พ.ศ. 2485 เพื่อเป็นหน่วยงานหลักในการรักษาระดับราคาสินค้าอุปโภคบริโภค ต่อมาในปี พ.ศ. 2487 ได้เปลี่ยนชื่อเป็น "คลังสินค้ากลาง" และยกฐานะขึ้นเป็น "กองคลังสินค้า" ในปีเดียวกัน แต่ภายหลังสงครามโลกครั้งที่ 2 สงบลง ภารกิจของกองคลังสินค้า จึงเป็นเพียงหน่วยงานที่รับซื้อและจำหน่ายสินค้าทั่วไป กระทั่งในปี พ.ศ. 2497 กระทรวงเศรษฐการ (ชื่อในขณะนั้น) ได้มีนโยบายจัดตั้งฉางข้าวและคลังสินค้า เพื่อรับฝากข้าวและสินค้าเกษตร โดยการออกพระราชกฤษฎีกาจัดตั้งองค์การคลังสินค้า พ.ศ. 2498 ขึ้น
องค์การคลังสินค้า มีวัตถุประสงค์ในการจัดตั้งเพื่อทำกิจการทั้งปวงเกี่ยวกับข้าว พืชผลและสินค้าต่างๆ เพื่อให้จำนวนผลิต คุณภาพ ราคา เหมาะสมและเพียงพอกับความต้องการของรัฐและประชาชนทั่วไป และต่อมาในปี พ.ศ. 2540 ได้มีการแก้ไขพระราชกฤษฎีกาจัดตั้งองค์การคลังสินค้ากำหนดวัตถุประสงค์ ในการจัดตั้งใหม่คือ “ทำกิจการทั้งปวงเกี่ยวกับสินค้าเกษตรและสินค้าอุปโภคบริโภค รวมทั้งธุรกิจบริการที่เกี่ยวข้องกับสินค้าเกษตรและสินค้าอุปโภคบริโภค”
ในระยะเริ่มต้น องค์การคลังสินค้า ได้รับโอนกิจการมาจากกองคลังสินค้า กระทรวงเศรษฐการ และในปี พ.ศ. 2524 ได้รับโอนทรัพย์สินของโรงงานกระสอบ กรมโรงงานอุตสาหกรรม เข้าด้วยกัน ซึ่งใช้เป็นที่ตั้งของสำนักงานองค์การคลังสินค้า ตั้งแต่ปี พ.ศ. 2546 เป็นต้นมา

**คณะกรรมการ**
คณะกรรมการ ตั้งแต่วันที่ 25 มิถุนายน พ.ศ. 2567
# พันตำรวจเอก อดิศร บุญประทีป ประธานกรรมการ
# ฉัตรชัย ศักดิ์ศิลปชัย รองประธานกรรมการ
# กฤษณ์ กระแสเวส กรรมการ
# จิระเสกข์ ตรีเมธสุนทร กรรมการ
# ณัชชารีย์ ทินกร ณ อยุธยา กรรมการ
# ปิยะนุช สัมฤทธิ์ กรรมการ
# มณเฑียร อินทร์น้อย กรรมการ

**อ้างอิง**
หมวดหมู่:กระทรวงพาณิชย์
หมวดหมู่:รัฐวิสาหกิจไทย
หมวดหมู่:องค์การที่ก่อตั้งในปี พ.ศ. 2498
หมวดหมู่:หน่วยงานของรัฐบาลไทยในจังหวัดนนทบุรี
องค์การสวนยาง

องค์การสวนยาง (อ.ส.ย.) เป็นอดีตรัฐวิสาหกิจในสังกัดกระทรวงเกษตรและสหกรณ์ ผู้ก่อตั้งคือ ชุบ มุนิกานนท์  และก่อตั้งขึ้นเมื่อปี พ.ศ. 2504 มีสำนักงานใหญ่ตั้งอยู่ที่อำเภอช้างกลาง จังหวัดนครศรีธรรมราช ต่อมาถูกยุบรวมเข้าเป็นการยางแห่งประเทศไทยในปี พ.ศ. 2558

**ประวัติ**
กิจการสวนยางในประเทศไทย เริ่มต้นในปี พ.ศ. 2482 โดยรัฐมนตรีว่าการกระทรวงการคลัง ได้มอบเงินจำนวนหนึ่งให้พระยาอนุวัติวนรักษ์ หัวหน้ากองการยาง กรมป่าไม้ เพื่อซื้อที่ดินสวนยาง ต่อมาในปี พ.ศ. 2484 ได้มีพระราชกฤษฎีกากำหนดเขตหวงห้ามที่ดินในท้องที่ตำบลช้างกลาง อำเภอฉวาง จังหวัดนครศรีธรรมราช หวงห้ามที่ดินดังกล่าวไว้เพื่อการเกษตร รวมเนื้อที่ประมาณ 12,000 ไร่ แต่ในช่วงเวลาดังกล่าวเกิดสงครามมหาเอเชียบูรพา ทำให้ไม่สามารถดำเนินการได้อย่างเต็มที่ โดยในระหว่างปี พ.ศ. 2485 ถึงปี พ.ศ. 2490 กิจการสวนยางดังกล่าวอยู่ในความดูแลขององค์การอุตสาหกรรมป่าไม้ และโอนไปรวมกับบริษัท แร่และยาง จำกัด ในปี พ.ศ. 2490 แต่ยังไม่ทันได้ดำเนินการบริษัท แร่และยาง จำกัด ก็ต้องเลิกกิจการไปเสียก่อน จึงต้องโอนกลับมาสังกัดองค์การอุตสาหกรรมป่าไม้เช่นเดิม
ในปี พ.ศ. 2491 กรมสวัสดิการทหารบก ได้เข้ามาศึกษาดูกิจการสวนยาง แต่ก็ไม่ได้มีการเข้ามาดำเนินการแต่อย่างใด จนกระทั่งในปี พ.ศ. 2492 คณะรัฐมนตรีได้มีมติให้ยกฐานะกิจการสวนยางขึ้นเป็น "องค์การสวนยางนาบอน" สังกัดสำนักงานปลัดกระทรวงเกษตรและสหกรณ์ โดยมีวัตถุประสงค์เพื่อผลิตยางแผ่นรมควัน น้ำยางสดจำหน่าย และดำเนินการค้นคว้าทดลอง ฝึกอบรมเกษตรกรไทยในการผลิตยาง ด้วยเงินทุนจากกระทรวงการคลัง จำนวน 3.4 ล้านบาท
กระทั่งในปี พ.ศ. 2504 ได้มีการตราพระราชกฤษฎีกาจัดตั้งองค์การสวนยาง พ.ศ. 2504 กำหนดให้องค์การสวนยางเป็นนิติบุคคล
ต่อมาเมื่อวันที่ 15 กรกฎาคม พ.ศ. 2558 ได้ยุบรวมกับหน่วยงานอื่นอีกสองหน่วยงานเป็น การยางแห่งประเทศไทย ซึ่งเป็นรัฐวิสาหกิจ ตามพระราชบัญญัติการยางแห่งประเทศไทย พ.ศ. 2558

**พื้นที่ขององค์การสวนยาง**
องค์การสวนยาง มีพื้นที่ทำประโยชน์ จำนวน 41,800 ไร่ ดังนี้
# ที่ดินในหมู่ที่ 16 ตำบลช้างกลาง อำเภอช้างกลาง จังหวัดนครศรีธรรมราช จำนวน 10,200 ไร่ เป็นที่ดินตามพระราชกฤษฎีกากำหนดเขตหวงห้ามที่ดินในท้องที่ตำบลช้างกลาง อำเภอฉวาง จังหวัดนครศรีธรรมราช พ.ศ. 2484
# ที่ดินในตำบลกรุงหยัน อำเภอทุ่งใหญ่ จังหวัดนครศรีธรรมราช จำนวน 31,600 ไร่ เป็นที่ดินที่กรมป่าไม้มอบให้ทำประโยชน์ ตามมติคณะรัฐมนตรี

**อ้างอิง**
หมวดหมู่:กระทรวงเกษตรและสหกรณ์
หมวดหมู่:รัฐวิสาหกิจไทยในอดีต
หมวดหมู่:องค์การที่ก่อตั้งในปี พ.ศ. 2504
หมวดหมู่:สิ้นสุดในปี พ.ศ. 2558
หมวดหมู่:องค์การในจังหวัดนครศรีธรรมราช
หมวดหมู่:ซิงเกิลอันดับ 1 ในบิลบอร์ดฮอตเพลงอาร์แอนด์บี/ฮิป-ฮอป

หมวดหมู่:ซิงเกิลอันดับ 1 ในสหรัฐอเมริกา
หมวดหมู่:ซิงเกิลอันดับ 1 ในบิลบอร์ดแบ่งตามชาร์ต
หมวดหมู่:นักโทษในคดีความผิดต่อองค์พระมหากษัตริย์ไทย

หมวดหมู่:นักโทษของประเทศไทย
หมวดหมู่:การเมืองไทย
หมวดหมู่:ความผิดต่อองค์พระมหากษัตริย์ไทย
ฟุตบอลทีมชาติคอสตาริกา

ฟุตบอลทีมชาติคอสตาริกา (Selección de fútbol de Costa Rica) เป็นทีมฟุตบอลประจำชาติของประเทศคอสตาริกา มีสมาพันธ์ฟุตบอลคอสตาริกา (FEDEFUTBOL) เป็นผู้บริการ เป็นส่วนหนึ่งของฟีฟ่า ตั้งแต่ปี ค.ศ. 1927 และ คอนแคเคฟ ตั้งแต่ปี ค.ศ. 1961 และ สหภาพฟุตบอลอเมริกากลาง ตั้งแต่ปี ค.ศ. 1990
ฟุตบอลทีมชาติคอสตาริกา เป็นทีมฟุตบอลที่ประสบความสำเร็จมากที่สุดในอเมริกากลาง

**การเข้าร่วมการแข่งขันฟุตบอลนานาชาติ**

**ฟุตบอลโลก**
สถิติจะนับว่าเป็นการเสมอกันหากตัดสินแพ้ชนะในช่วงการดวลลูกโทษ

**คอนคาแคฟโกลด์คัพ**

**คอนคาแคฟ เนชันส์ลีก**

**โกปาอาเมริกา**
Ecuador 1993 was the first time nations from outside CONMEBOL were invited.

**Copa Centroamericana**

**CCCF Championship**

**กีฬาโอลิมปิก**

**แพนอเมริกันเกมส์**

**Panamerican Championship**

**อดีตผู้เล่นคนสำคัญ**
 เปาโล วันโชเป้

**อ้างอิง**

**แหล่งข้อมูลอื่น**
 FEDEFUTBOL.com – Website of the Costa Rican Football Federation- Costa Rica FIFA profile- 1921 to 2009 Costa Rica match results by Marcos Romero at RSSSF
คอสตาริกา
หมวดหมู่:ฟุตบอลในประเทศคอสตาริกา
บรมวุฒิ หิรัญยัษฐิติ

ร้อยเอก บรมวุฒิ หิรัณยัษฐิติ (เกิด 15 ตุลาคม พ.ศ. 2521) หรือ ผู้กองมิค ชื่อเล่น มิค เป็นนักแสดง, พิธีกร และทหารบกชาวไทย เป็นบุตรชายคนที่ 3 ของ พล.อ.สมชาย หิรัณยัษฐิติ อดีตรองสมุหราชองครักษ์ และนางดวงมาลย์ หิรัณยัษฐิติ (นามสกุลเดิม นิวาศะบุตร)

**ประวัติ**
หลังจากคบหาดูใจกันมาอย่างยาวนานกว่า 8 ปี มิค บรมวุฒิ ได้สมรสกับ เบนซ์ พรชิตา ณ สงขลา  ในวันที่ 8 พฤศจิกายน 2556 ที่หัวหิน ก่อนจะจัดงานฉลองสมรสในวันที่ 26 เมษายน 2557 ซึ่งตรงกับวันครบรอบ 9 ปี ที่ทั้งคู่เป็นแฟนกัน ปัจจุบันทั้งคู่มีลูกด้วยกัน 3 คนคือ น้องปริม รัตน์นรี หิรัญยัษฐิติ น้องปราง กานต์สินี หิรัญยัษฐิติ และน้องเปรม ธีรวีร์ หิรัญยัษฐิติ

**การศึกษา**
ปริญญาตรี : คณะเทคนิคการแพทย์ มหาวิทยาลัยรังสิต - ปริญญาโท : คณะรัฐศาสตร์ มหาวิทยาลัยรามคำแหง 

**ผลงาน**

**ละครโทรทัศน์**

**ภาพยนตร์**
 2549 เดอะกิ๊ก รับบท  ติ๊ก- 2552 Monsters VS. Aliens  รับบท   ...ให้เสียง บ๊อบ (ไทย)

**พิธีกร**
 รายการ ฉันไปค้างคืนกับซุปตาร์ ทางช่อง 3- รายการ ตลาด 5 มาแล้ว- รายการ ครอบครัวขำ ทางช่อง 3- รายการ แก๊งรักเด็ก คู่กับ พรชิตา ณ สงขลา ออกอากาศทุกวันพุธ เวลา 15.30 น. ทางช่อง 3- รายการ บ้านข่าวบันเทิง ทางช่อง 3 เอสดี- รายการ Junior Bake Off Thailand ทางช่องนาว 26- รายการ เกาะติดดารา- รายการ Kid Zaa The Audition ออกอากาศทุกวันเสาร์ เวลา 19.15 น. ทางช่อง 3- รายการ เกมล่าเวลา ทางช่องไทยรัฐทีวี- รายการรูปล้านเรื่อง (8 มกราคม พ.ศ. 2560 - 2 เมษายน พ.ศ. 2560) คู่กับ สู่ขวัญ บูลกุล ทุกวันอาทิตย์ เวลา 10.00 - 11.00 น. ทางช่องวัน 31- รายการ กอดรัดField Trips คู่กับหนูเล็ก(ก่อนบ่าย) ภัทรวดี ปิ่นทอง ออกอากาศทุกวันอาทิตย์ เวลา 07.50 น. ทางช่อง3และช่อง33HD- รายการเกษตรซ่อนรูป ทางช่องอมรินทร์ทีวี
*รายการใครเบอร์1 คู่กับ พรชิตา ณ สงขลา ออกอากาศทุกวันพฤหัสบดี และ ศุกร์ เวลา 10.30 - 10.55 น. ทางช่อง3และช่อง33HD- รายการทางช่อง MickBenzChannel (23 พฤษภาคม พ.ศ. 2563 - ปัจจุบัน) คู่กับ พรชิตา ณ สงขลา- รายการ ครอบครัวเดียวกัน Feel Good  (22 สิงหาคม พ.ศ. 2563 - ปัจจุบัน) คู่กับ อริสรา กำธรเจริญ ออกอากาศทุกวันเสาร์ เวลา 18.00 น. ทางช่อง ALTV หมายเลข 4- รายการ มโนสาเร่ ซุปตาร์พาไกล่เกลี่ย (6 กุมภาพันธ์ พ.ศ. 2565 - ปัจจุบัน) คู่กับ จาตุรงค์ มกจ๊ก, ปิยา พงศ์กุลภา ออกอากาศทุกวันอาทิตย์ เวลา 12.30 น. ทางช่อง 7 (กด 35)

**ซิตคอม**
 ระเบิดเถิดเทิง รับบทเป็น ชาย- รักต้องซ่อม  ตอน รักซ้ำซ้อน รับเชิญ

**เครื่องราชอิสริยาภรณ์**

**ลำดับสาแหรก**

**แหล่งข้อมูลอื่น**
  ชีวประวัติคนดัง date=2014-02-22 -  ฐานข้อมูลdate=2018-11-14 - mickbaromvudh- mickbaromvudh

หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:ทหารบกชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:ผู้ได้รับเครื่องราชอิสริยาภรณ์ จ.ม.
สนามกีฬาบิสเลตต์

สนามกีฬาบิสเลตต์ (Bislett Stadium,Bislett stadion) ตั้งอยู่ที่กรุงออสโล ประเทศนอร์เวย์ เริ่มก่อสร้างในปี ค.ศ. 1917 แล้วเสร็จในปี ค.ศ. 1922 ซึ่งเป็นสนามกีฬาขนาดใหญ่อันดับที่ 1 ของนอร์เวย์
ในปี ค.ศ. 1952 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1952 ที่นอร์เวย์เป็นเจ้าภาพ

**อ้างอิง**
หมวดหมู่:สนามฟุตบอลในประเทศนอร์เวย์
หมวดหมู่:สนามกีฬาในประเทศนอร์เวย์
บิสเลตต์
หมวดหมู่:สนามกีฬาแห่งชาติ
อินดิเอ็นด์

"อินดิเอ็นด์" (In the End) เป็นเพลงของวงดนตรีร็อกชาวอเมริกัน ลิงคินพาร์ก รวมอยู่ในสตูดิโออัลบั้มชุดแรกของวง ไฮบริดทีโอรี (พ.ศ. 2543) เพลงถูกปล่อยออกมาในวันที่ 21 พฤศจิกายน พ.ศ. 2544 เป็นซิงเกิลที่สี่ ซิงเกิลสุดท้ายจากอัลบั้มไฮบริดทีโอรี แต่งโดยลิงคินพาร์ค และมี ดอน กิลมัวร์ เป็นโปรดิวเซอร์ เนื้อหาในเพลงโดยส่วนมากเกี่ยวกับความล้มเหลวในชีวิตของคนคนหนึ่ง อย่างไรก็ตามเพลงนี้ยังบ่งบอกถึงมิตรภาพและความสัมพันธ์ที่เคยได้ไว้วางใจกัน แต่กลับแตกสลายไป เพลง อินดิเอ็นด์ ถือเป็นเพลงหนึ่งของลิงคินพาร์กที่รู้จักและนิยมมากที่สุด โดยเป็นเพลงที่ลิงคินพาร์กได้เล่นในการแสดงสดมากที่สุด
นักร้องนำของวง เชสเตอร์ เบนนิงตัน ในแรกเริ่มนั้นเขาไม่ชอบเพลงนี้และไม่อยากให้รวมอยู่ในอัลบั้มไฮบริดทีโอรี

**รายชื่อเพลง**

**ชาร์ตและรางวัล**
ชาร์ตประจำสัปดาห์
Year-End charts
Decade-End charts
การรับรอง

**ศิลปิน**
ลิงคินพาร์ก- เชสเตอร์ เบนนิงตัน – ร้องนำ- รอบ บัวร์ดอน – กลอง- แบรด เดลสัน – กีตาร์, กีตาร์เบส- โจ ฮาห์น (มิสเตอร์ฮาห์น) – แซมพลิง- ไมค์ ชิโนดะ – ร้องแร็ป
การผลิต
*โปรดิวเซอร์: ดอน กิลมัวร์
*ผู้อำนวยการผลิต: เจฟฟ์ บลู

**อ้างอิง**

**แหล่งข้อมูลอื่น**
 in-the-end
หมวดหมู่:เพลงของลิงคินพาร์ก
หมวดหมู่:ซิงเกิลในปี พ.ศ. 2544
หมวดหมู่:เพลงในปี พ.ศ. 2544
หม่อมเทวาธิราช (หม่อมราชวงศ์แดง อิศรเสนา)

ร้อยเอก หม่อมเทวาธิราช (หม่อมราชวงศ์แดง อิศรเสนา) จ.ช., ร.จ.ม. เกิดในสมัยรัชกาลที่ 3 ตรงกับวันอังคารที่ 24 กันยายน พ.ศ. 2392 เป็นบุตรใหญ่ในหม่อมเจ้าจันตรี อิศรเสนา เกิดแต่หม่อมสวน อิศรเสนา ณ อยุธยา มีน้องต่างมารดา คือ ร้อยเอก หม่อมราชวงศ์มุ้ย อิศรเสนา, หลวงราชดรุณรักษ์ (หม่อมราชวงศ์สอาด อิศรเสนา) บิดาของพระยาภะรตราชา (หม่อมหลวงทศทิศ อิศรเสนา), พระวรภัณฑ์ภักดี (หม่อมราชวงศ์เหมือน อิศรเสนา) และหม่อมราชวงศ์ไหม อิศรเสนา
หม่อมเทวาธิราชเป็นไทยผู้แรกที่เรียนรู้วิชาช่างโทรเลข โดยได้รับถ่ายทอดวิชาจากนายเฮนรี อาลาบาศเตอร์ (ต้นสกุล เศวตศิลา) เดิมรับราชการอยู่กรมทหารมหาดเล็ก ต่อมาท่านเป็นนายงานสร้างโทรเลขสายแรกของกรุงสยาม (สายปากน้ำ) และเมื่อดำเนินการสร้างโทรเลขสายปากน้ำลุล่วงแล้วจึงได้รับพระบรมราชโองการโปรดเกล้าฯ ให้เป็นนายงานสร้างโทรเลขสายอื่น ๆ ทั่วพระราชอาณาเขตในเวลานั้นด้วย 
กระทั่งปีวอก พ.ศ. 2427 ทรงพระกรุณาโปรดเกล้าฯ พระราชทานสัญญาบัตรตั้งเป็นหม่อมเทวาธิราช ราชนิกูล ครั้นการสร้างโทรเลขในสมัยนั้นสำเร็จได้ใช้การทุกสายแล้ว จึงลาพักงานราชการหันไปประกอบการค้าขายทางหัวเมืองเหนือ เที่ยวระหกระเหินอยู่หลายปีจึงกลับเข้ารับราชการทหารอยู่ในกรมยุทธนาธิการ ได้รับพระราชทานสัญญาบัตรเป็นนายร้อยเอกเมื่อวันที่ 14 สิงหาคม พ.ศ. 2448 รับราชการในกรมสรรพยุทธ แล้วย้ายมากรมจเรทหารช่าง และกรมเกียกกายกองทัพบกเป็นที่สุด มาจนปีชวด พ.ศ. 2455 หม่อมเทวาธิราชชรา อายุได้ 63 ปี จึงออกจากตำแหน่งประจำราชการ ได้รับพระราชทานเบี้ยบำนาญต่อมา
หม่อมเทวาธิราชมีนิวาสถานอยู่บริเวณถนนรามบุตรีในปัจจุบัน (บริเวณโรงเรียนอัมพรไพศาลเดิม) มีภรรยาและบุตรเท่าที่ทราบดังนี้- นางเลื่อม อิศรเสนา ณ อยุธยา บุตรี หมื่นกษัตริย์ศรีศักดิเดช (สวน ถาวโรทยาน) และ นางเอี่ยม กษัตริย์ศรีศักดิเดช 
** หม่อมหลวงพร้อม อิศรเสนา
** หม่อมหลวงหญิง เยื้อ อิศรเสนา
** เสวกเอก พระยาพิพิธไอสูรย์ (หม่อมหลวงยินดี อิศรเสนา) ต.ช., ต.ม., ต.จ.ว., ว.ป.ร.๔, ป.ป.ร. ๔, ร.จ.ท.(๖), ร.จ.พ. อดีตเจ้ากรมพัสดุ สมรสกับ คุณหญิงเนื่อง พิพิธไอสูรย์ (สุจริตกุล) บุตรีในเจ้าพระยาสิริรัตนมนตรี กับท่านผู้หญิงจีบ สิริรัตนมนตรี (ไม่มีบุตรกับคุณหญิง) พระพาพิพิธไอสูรย์มีบุตรที่เกิดจากนางพัน อิศรเสนา ณ อยุธยา คือ รองเสวกตรี ขุนวิมานวัชรี (ดั่น อิศรเสนา ณ อยุธยา) บ.ม., ร.จ.ท.(๖), ร.จ.ท.(๗), ภ.ป.ร.๕
** หม่อมหลวงดัด อิศรเสนา- นางใย อิศรเสนา ณ อยุธยา บุตรี ท้าวอินทกัลยา (เพื่อน พวงนาก) กับนายดิศ ท้าวอินทกัลยา (เพื่อน) เป็นบุตรีท้าวมังสี (แสง ณ เวียงจันทน์) กับนายนาค พวงนาก
** หม่อมหลวงหญิง ลำดวน อิศรเสนา หรือ หม่อมหลวงหญิงใหญ่ ดิศกุล ในสมเด็จพระเจ้าบรมวงศ์เธอ กรมพระยาดำรงราชานุภาพ
** หม่อมหลวงหญิง ประดับ อิศรเสนา
** หม่อมหลวงหญิง หยุย โรจนเวทย์ (อิศรเสนา)- นางบุญสม อิศรเสนา ณ อยุธยา บุตรี เจ้าพระยาคทาธรธรณินทร์ (เยีย อภัยวงศ์) กับท่านผู้หญิงทิม คทาธรธรนินทร์ 
** หม่อมหลวงหญิง เจียม ทัพสวัสดิ์ (อิศรเสนา)
หม่อมเทวาธิราชออกจากราชการแล้วเป็นปกติอยู่ไม่กี่ปีก็เกิดโรคปัสสาวะพิการ เป็นเหตุให้ทุพพลภาพอยู่ช้านาน หม่อมเทวาธิราชถึงแก่กรรมด้วยสาเหตุไข้หวัดใหญ่ที่บ้านข้างวัดชนะสงคราม เมื่อวันที่ 9 พฤศจิกายน พ.ศ. 2461 อายุได้ 69 ปี พระราชทานเพลิงศพ ณ เมรุวัดสระเกศ เมื่อวันที่ 20 เมษายน ปี พ.ศ. 2462 ทรงพระกรุณาโปรดเกล้าพระราชทานเงิน 1,000 สตางค์ ผ้าขาว 2 พับ และมีการพิมพ์หนังสือ ตำนานวังน่า ขึ้นเป็นครั้งแรกเพื่อแจกในงานพระราชทานเพลิงศพอีกด้วย

**เครื่องราชอิสริยาภรณ์**

**ลำดับสาแหรก**

**อ้างอิง**
หมวดหมู่:ข้าราชการพลเรือนชาวไทย
เทวาธิราช
หมวดหมู่:หม่อมราชนิกุล
หมวดหมู่:หม่อมราชวงศ์
สโมสรฟุตบอลหญิงโกยังแดคโยนุนนพพี

ตราสัญลักษณ์แดคโยแกงการู
สโมสรฟุตบอลหญิงโกยังแดคโยนุนนพพี (고양 대교눈높이 여자 축구단; Goyang Daekyo Noonnoppi WFC) เป็นทีมฟุตบอลหญิงเกาหลีใต้ ซึ่งตั้งอยู่ ณ เมืองโกยาง จังหวัดคย็องกี สโมสรแดคโยแกงการูได้รับการก่อตั้งขึ้นในเดือนพฤศจิกายน ค.ศ. 2002 ในฐานะที่เป็นส่วนหนึ่งของแดคโยสปอร์ตส ทีมนี้ได้เข้าแข่งขันในดับเบิลยูเคลีก ซึ่งเป็นลีกระดับสูงสุดของเกาหลี และสามารถครองแชมป์ในปี ค.ศ. 2009 ซึ่งได้มีการจัดการแข่งขันลีกดังกล่าวขึ้นเป็นครั้งแรก
เดิมทีมนี้มีชื่อว่า แดคโยแกงการูส์ และได้มีการเปลี่ยนชื่อมาเป็น สโมสรฟุตบอลหญิงโกยังแดคโยนุนนพพี ตั้งแต่ ค.ศ. 2010 เพื่อยกระดับการเข้าร่วมแข่งขัน ทั้งนี้ ชิม ซอ-ย็อน ซึ่งเป็นกีฬาฟุตบอลหญิงทีมชาติเกาหลีใต้ ได้ทำหน้าที่อยู่ ณ สังกัดสโมสรแห่งนี้

**ทีมปัจจุบัน**
ผู้เล่นใน อักษรตัวหนา ได้ทำหน้าที่ร่วมกับชุดใหญ่ในการแข่งขันระดับนานาชาติ

**เจ้าหน้าที่สโมสร**
 หัวหน้าผู้ฝึกสอน: KOR พัก นัม-ยอล- ผู้ช่วยผู้ฝึกสอนและผู้ฝึกสอนการรักษาประตู: KOR คว็อน ชาน-ซู- แพทย์ประจำทีม: KOR ยู ฮยอน-จู

**อดีตนักฟุตบอลที่โดดเด่น**
 KOR ยู ยอง-ซิล

**รายการที่ชนะ**
ดับเบิลยูเค-ลีก: ค.ศ. 2009

**อ้างอิง**

**แหล่งข้อมูลอื่น**
หมวดหมู่:สโมสรฟุตบอลหญิงในประเทศเกาหลีใต้
หมวดหมู่:สโมสรกีฬาที่ก่อตั้งในปี พ.ศ. 2545
มิสแกรนด์อินเตอร์เนชันแนล 2014

มิสแกรนด์อินเตอร์เนชันแนล 2014 ( Miss Grand International 2014) เป็นการประกวดมิสแกรนด์อินเตอร์เนชันแนลครั้งที่ 2 กำหนดจัดกิจกรรมกองประกวด ณ จังหวัดสุโขทัย กรุงเทพมหานครและสามพราน ริเวอร์ไซด์ นครปฐม และประกวดรอบตัดสินในวันที่ 7 ตุลาคม พ.ศ. 2557 ณ อินดอร์ สเตเดียม หัวหมาก กรุงเทพมหานคร โดยผู้ชนะการประกวดมิสแกรนด์อินเตอร์เนชันแนลในครั้งนี้ คือ ลิส การ์ซิอา ตัวแทนจากประเทศคิวบา

**ผลการประกวด**

**ลำดับ**

**ลำดับการประกาศชื่อ**

**รางวัลพิเศษ**


**การประกวดชุดประจำชาติ**

**มิสป๊อปปูล่าโหวต**

**การประกวดชุดว่ายน้ำ**

**ผู้เข้าประกวด**
85 ผู้เข้าประกวดที่ได้รับการยืนยัน:


**หมายเหตุ**

**ไม่สามารถมาเข้าร่วม**
 Algeria - Soumia Benmebrouk- Bangladesh - Zohra Fatimatu- Congo, Democratic Republic of the - Naise Gumanda- Egypt - Nada Zakaria- Georgia - Gvantsa Nikabadze- Ghana - Hanniel Jamin- Italy - Jennifer Casula- Kyrgyzstan - Cholpon Mambetova- Namibia - Maila Kalipi- South Africa - Ané Reynolds- Switzerland - Dijana Cvijetic- Zambia - Atieno Winnie-Fredah Kabwe

**อ้างอิง**

**แหล่งข้อมูลอื่น**
 missgrandinternational- missgrandinternational- missgrandinterl
หมวดหมู่:มิสแกรนด์อินเตอร์เนชันแนลแบ่งตามปี
มาซาฮิโระ วาดะ

มาซาฮิโระ วาดะ (Wada Masahiro; 21 มกราคม พ.ศ. 2508 -) อดีตนักฟุตบอลอาชีพชาวญี่ปุ่น อดีตผู้จัดการทีมชลบุรี เอฟซี และศรีสะเกษ

**เกียรติประวัติ**

**ผู้จัดการทีม**
ชลบุรี เอฟซี- ไทยลีก 
** รองชนะเลิศ : 2557- ไทยเอฟเอคัพ 
** รองชนะเลิศ : 2557- หัวหน้าผู้ฝึกสอนยอดเยี่ยม: ไทยพรีเมียร์ลีก ฤดูกาล 2557
หมวดหมู่:นักฟุตบอลชาวญี่ปุ่น
หมวดหมู่:ชาวญี่ปุ่นในประเทศไทย
หมวดหมู่:บุคคลจากโคเบะ
หมวดหมู่:ผู้จัดการทีมฟุตบอลชาวญี่ปุ่น
หมวดหมู่:ผู้เล่นกัมบะ โอซากะ
หมวดหมู่:ผู้เล่นวิสเซล โคเบะ
หมวดหมู่:ผู้จัดการทีมวิสเซล โคเบะ
หมวดหมู่:ผู้จัดการทีมสโมสรฟุตบอลชลบุรี
หมวดหมู่:ผู้จัดการทีมเกียวโต ซังงะ
หมวดหมู่:ผู้จัดการทีมสโมสรฟุตบอลการท่าเรือ
หมวดหมู่:ผู้จัดการทีมสโมสรฟุตบอลศรีสะเกษ
หมวดหมู่:ชาวญี่ปุ่นในประเทศไทย
โกรเซอโอลึมพีอาชันท์เซอ

โกรเซอโอลึมพีอาชันท์เซอ (Große Olympiaschanze) ตั้งอยู่ที่การ์มิช-พาร์เทินเคียร์เชิน ประเทศเยอรมนี ใน ค.ศ. 1936 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1936 ที่เยอรมนีเป็นเจ้าภาพ 
ผู้ทำสถิติสนามกีฬาคือ Dawid Kubacki ที่กระโดดไกล 144 เมตรในการกระโดดสกีปีใหม่ประจำปีในวันที่ 1 มกราคม ค.ศ. 2021 Anders Jacobsen เคยกระโดดไกล 145 เมตรตอนฝึกฝนในวันที่ 31 ธันวาคม ค.ศ. 2014 แต่ไม่นับเป็นสถิติใหม่ของสนามเพราะสถิตินี้ไม่ได้ทำในรอบคัดเลือก

**อ้างอิง**

**แหล่งข้อมูลอื่น**
หมวดหมู่:สนามสกีในประเทศเยอรมนี
หมวดหมู่:สนามกีฬาในประเทศเยอรมนี
หมวดหมู่:สนามกีฬาโอลิมปิก
หมวดหมู่:สิ่งก่อสร้างในรัฐไบเอิร์น
สตาดีโอโอลิมปีโกกรันเดโตรีโน

สตาดีโอโอลิมปีโกกรันเดโตรีโน (Stadio Olimpico Grande Torino) ตั้งอยู่ที่เมืองตูริน ประเทศอิตาลี เริ่มก่อสร้างใน ค.ศ. 1932 แล้วเสร็จใน ค.ศ. 1933 ซึ่งเป็นสนามกีฬาขนาดใหญ่อันดับที่ 19 ของอิตาลี และใหญ่เป็นอันดับสองของแคว้นปีเยมอนเต รองจากสนามกีฬายูเวนตุส
ใน ค.ศ. 2006 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 2006 ที่อิตาลีเป็นเจ้าภาพ
หมวดหมู่:สนามฟุตบอลในประเทศอิตาลี
หมวดหมู่:สนามกีฬาฟุตบอลโลก
หมวดหมู่:สนามกีฬาในประเทศอิตาลี
ตูริน
หมวดหมู่:สโมสรฟุตบอลยูเวนตุส
หมวดหมู่:สโมสรฟุตบอลโตรีโน
หมวดหมู่:สนามฟุตบอลที่สร้างเสร็จในปี พ.ศ. 2476
สนามกีฬาโอลิมปิกเกรอนอบล์

สนามกีฬาโอลิมปิกเกรอนอบล์ (stade olympique de Grenoble) เป็นสนามกีฬาชั่วคราว ตั้งอยู่ที่เมืองเกรอนอบล์ ประเทศฝรั่งเศส
ในปี ค.ศ. 1968 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1968 ที่ฝรั่งเศสเป็นเจ้าภาพ และถูกรื้อถอนทันทีหลังสิ้นสุดการแข่งขัน

**อ้างอิง**
หมวดหมู่:สนามกีฬาในประเทศฝรั่งเศส
เกรอนอบล์
หมวดหมู่:สิ่งก่อสร้างในจังหวัดอีแซร์
เตอัทร์เดเซเรมอนี

เตอัทร์เดเซเรมอนี (Théâtre des Cérémonies) เป็นสนามกีฬาชั่วคราว ตั้งอยู่ที่เมืองอาลแบร์วีล ประเทศฝรั่งเศส สร้างขึ้นเพื่อใช้เป็นสนามกีฬาหลักของกีฬาโอลิมปิกฤดูหนาว 1992 ที่ฝรั่งเศสเป็นเจ้าภาพ

**อ้างอิง**
หมวดหมู่:สนามกีฬาในประเทศฝรั่งเศส
หมวดหมู่:สนามกีฬาโอลิมปิก
หมวดหมู่:สิ่งก่อสร้างในแคว้นโอแวร์ญ-โรนาลป์
หมวดหมู่:จังหวัดซาวัว
อาคารกีฬาบลายธ์

อาคารกีฬาบลายธ์ (Blyth Arena) ตั้งอยู่ที่สควอว์วัลเลย์, รัฐแคลิฟอร์เนีย สหรัฐอเมริกา เริ่มก่อสร้างในปี ค.ศ. 1959 แล้วเสร็จในปี ค.ศ. 1960
ในปี ค.ศ. 1960 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1960 ที่อเมริกาเป็นเจ้าภาพ

**อ้างอิง**
หมวดหมู่:สนามกีฬาในรัฐแคลิฟอร์เนีย
บลายธ์
หมวดหมู่:สนามในร่มในสหรัฐ
รีสอร์ตสกีสควอว์วัลเลย์

รีสอร์ตสกีสควอว์วัลเลย์
รีสอร์ตสกีสควอว์วัลเลย์ (อังกฤษ : Squaw Valley Ski Resort) เป็นโรงแรมสำคัญตั้งอยู่ที่เพลเซอร์ รัฐแคลิฟอร์เนีย เปิดให้บริการสำหรับการแข่งขันกีฬาโอลิมปิก
หมวดหมู่:โรงแรมในสหรัฐ
หมวดหมู่:สถานพักตากอากาศ
หมวดหมู่:สิ่งก่อสร้างในรัฐแคลิฟอร์เนีย
สนามกีฬาโอลิมปิกฟิชต์

สนามกีฬาโอลิมปิกฟิชต์ (Олимпийский стадион «Фишт») ตั้งอยู่ที่เมืองโซชี ประเทศรัสเซีย เริ่มก่อสร้างในปี ค.ศ. 2012 แล้วเสร็จในปี ค.ศ. 2013 ซึ่งเป็นสนามกีฬาขนาดใหญ่อันดับที่ 2 ของรัสเซีย รองจากสนามกีฬาลุจนีกี
ในปี ค.ศ. 2014 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 2014 ที่รัสเซียเป็นเจ้าภาพ

**อ้างอิง**
ไฟล์:2014 Winter Olympics opening ceremony (2014-02-07) 02.jpeg|200px|thumb|right|พิธีเปิดกีฬาโอลิมปิกฤดูหนาว 2014
หมวดหมู่:สนามฟุตบอลในประเทศรัสเซีย
หมวดหมู่:สนามกีฬาในประเทศรัสเซีย
ฟิชต์
หมวดหมู่:สนามกีฬาฟุตบอลโลก 2018
หมวดหมู่:สนามกีฬาฟุตบอลโลก
กีฬาฟุตบอลในเอเชียนเกมส์

กีฬาฟุตบอล ได้รับการบรรจุครั้งแรกในการแข่งขันเอเชียนเกมส์ 1951 โดยเริ่มต้นที่ประเภททีมชายก่อน หลังจากนั้นการแข่งขันฟุตบอลประเภททีมหญิงได้บรรจุครั้งแรกในเอเชียนเกมส์ 1990
ในกีฬาเอเชียนเกมส์ 2002 สมาพันธ์ฟุตบอลแห่งเอเชียได้ออกกฎที่จำกัดอายุนักฟุตบอลทีมชายให้อายุไม่เกิน 23 ปี และในหนึ่งทีมสามารถมีผู้เล่นที่มีอายุมากกว่าที่กำหนดได้สูงสุดทีมละ 3 คน เท่านั้น เพื่อให้เป็นไปในแนวทางเดียวกันกับการจำกัดอายุในการแข่งขันฟุตบอลในโอลิมปิก

**การแข่งขันทีมชาย**

**ผลการแข่งขัน**
1 ชนะการแข่งขันร่วมกัน 
2 ทีมชาติซาอุดิอาระเบียได้อันดับสามในการแข่งขันภายหลังจากที่ทีมชาติเกาหลีเหนือถูกระงับสองปีเนื่องด้วยได้มีการทำร้ายเจ้าหน้าที่พนักงานในรอบรองชนะเลิศ

**ตารางเหรียญรางวัล**
ตัวหนา = เจ้าภาพ

**การแข่งขันหญิง**

**ผลการแข่งขัน**
3 การแข่งขันแบบพบกันหมด 
4 ตัดสินจากอันดับในการแข่งขันแบบพบกันหมด

**ตารางเหรียญรางวัล**
ตัวหนา = เจ้าภาพ

**สถิติ**

**Mens General Statistics (1951 - 1998)+(2002 - 2014)**
As end of 2014 Asian Games.

**Mens General Statistics (1951 - 1998)**
As end of 1998 Asian Games.

**สถิติฟุตบอลชาย (2002 - 2014)**
สิ้นสุด ณ เอเชียนเกมส์ 2014

**Womens General Statistics (1990 - 2014)**
As end of 2014 Asian Games.

**อ้างอิง**

หมวดหมู่:การแข่งขันฟุตบอลนานาชาติในทวีปเอเชีย
สนามคริกเก็ตเมลเบิร์น

สนามคริกเก็ตเมลเบิร์น (Melbourne Cricket Ground) ตั้งอยู่ที่เมลเบิร์น รัฐวิคตอเรีย ประเทศออสเตรเลีย
ในปี ค.ศ. 1956 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 16 ที่ออสเตรเลียเป็นเจ้าภาพ

**อ้างอิง**
หมวดหมู่:สนามกีฬาในประเทศออสเตรเลีย
เมลเบิร์น
หมวดหมู่:สิ่งก่อสร้างในเมลเบิร์น
สนามกีฬาอาซิม เฟร์ฮาทอวิช ฮาเซ

สนามกีฬาอาซิม เฟร์ฮาทอวิช ฮาเซ (บอสเนีย: stadion "Asim Ferhatović Hase") เป็นสนามกีฬาอเนกประสงค์ ตั้งอยู่ที่กรุงซาราเยโว ประเทศบอสเนียและเฮอร์เซโกวีนา
ในปี ค.ศ. 1984 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1984 ที่ยูโกสลาเวียเป็นเจ้าภาพ

**อ้างอิง**
หมวดหมู่:สนามฟุตบอลในประเทศบอสเนียและเฮอร์เซโกวีนา
หมวดหมู่:สนามกีฬาในประเทศบอสเนียและเฮอร์เซโกวีนา
อาซิม เฟร์ฮาทอวิช ฮาเซ
เหรียญกล้าหาญเจ้าหน้าที่รักษาความปลอดภัยสาธารณะ

เหรียญกล้าหาญเจ้าหน้าที่รักษาความปลอดภัยสาธารณะ หรือ Public Safety Officer Medal of Valor เป็นเครื่องอิสริยาภรณ์สหรัฐอเมริกา สถาปนาโดย บิล คลินตัน เมื่อวันที่ 29 กรกฎาคม 2000 
ประธานาธิบดีแห่งสหรัฐอเมริกาเป็นประธานแห่งเครื่องอิสริยาภรณ์นี้

**แพรแถบ**
109px
หมวดหมู่:เครื่องอิสริยาภรณ์สหรัฐ
ลานน้ำแข็งโอลิมปิกซังคท์โมริทซ์

ลานน้ำแข็งโอลิมปิกซังคท์โมริทซ์ (St. Moritz Olympic Ice Rink) เป็นสนามกีฬากลางแจ้ง ตั้งอยู่ที่เมืองซังคท์โมริทซ์ รัฐเกราบึนเดิน ประเทศสวิตเซอร์แลนด์
ในปี ค.ศ. 1948 สนามกีฬาแห่งนี้เป็นสนามแข่งขันฮอกกี้น้ำแข็ง สเกตความเร็ว และสเกตลีลาในโอลิมปิกฤดูหนาว 1928 และโอลิมปิกฤดูหนาว 1948 ที่สวิตเซอร์แลนด์เป็นเจ้าภาพ

**อ้างอิง**
ซังคท์โมริทซ์
สนามกีฬาไวต์ซิตี

สนามกีฬาไวต์ซิตี (White City Stadium) เป็นสนามกีฬาในอดีต ตั้งอยู่ในเขตไวต์ซิตีของกรุงลอนดอน สหราชอาณาจักร เริ่มก่อสร้างในปี ค.ศ. 1907 แล้วเสร็จในปี ค.ศ. 1908 
สนามกีฬาแห่งนี้เป็นสนามกีฬาหลักของกีฬาโอลิมปิกครั้งที่ 4 ที่อังกฤษเป็นเจ้าภาพในปี ค.ศ. 1908 หลังจากนั้นใช้เป็นสนามแข่งขันวิ่งสุนัขเกรย์ฮาวนด์ และเป็นสนามแข่งขันฟุตบอลโลก 1966 ระหว่างอุรุกวัยกับฝรั่งเศส ก่อนจะถูกรื้อถอนไปในปี ค.ศ. 1985 ปัจจุบันบริเวณสนามกีฬาเป็นที่ตั้งอาคารสำนักงานบีบีซี ไวต์ซิตี

**อ้างอิง**
หมวดหมู่:สนามฟุตบอลในอังกฤษที่ปิดไปแล้ว
หมวดหมู่:สนามกีฬาในลอนดอน
ไวต์ซิตี
หมวดหมู่:สนามกีฬาฟุตบอลโลก 1966
หมวดหมู่:อดีตสิ่งก่อสร้างในลอนดอน
หมวดหมู่:สนามกีฬาที่สร้างเสร็จในปี พ.ศ. 2451
หมวดหมู่:สนามกีฬาที่ถูกรื้อถอนในปี พ.ศ. 2528
ข้อมูลแบบเปิด

ข้อมูลแบบเปิดคือแนวความคิดที่ว่าข้อมูลบางอย่างควรจะใช้ประโยชน์ได้โดยเสรีสำหรับทุกคน เพื่อใช้และเผยแพร่ตามที่พวกเขาต้องการ โดยไม่มีข้อจำกัดจากลิขสิทธิ์ สิทธิบัตร หรือกลไกการควบคุมอื่น เป้าหมายของขบวนการข้อมูลแบบเปิดคล้ายคลึงกับขบวนการ "เปิด" อื่น ๆ นั้น เช่น ชญาที่อยู่เบื้องหลังข้อมูลแบบเปิดได้เกิดขึ้นมาเป็นเวลานานแล้ว (เช่น ในประเพณีของเมอร์ตันในวงการวิทยาศาสตร์) ปรัชญาที่อยู่เบื้องหลังข้อมูลแบบเปิดได้เกิดขึ้นมาเป็นเวลานานแล้ว (เช่น ในประเพณีของเมอร์ตันในวงการวิทยาศาสตร์) แต่คำว่า "ข้อมูลแบบเปิด" นั้นได้รับความนิยมเมื่อเร็ว ๆ นี้ด้วยการกำเนิดของของอินเทอร์เน็ตและโดยเฉพาะอย่างยิ่งด้วยการเปิดตัวการริเริ่มของรัฐบาลเกี่ยวกับข้อมูลแบบเปิด เช่น  ข้อมูลเปิดโครงการของรัฐบาลเช่นและ

**ภาพรวม**
แนวคิดของข้อมูลแบบเปิดไม่ได้ใหม่ แต่นิยามถูกทำให้เป็นทางค่อนข้างใหม่ หลัก ๆ แล้วได้แก่การทำให้เป็นทางการที่อยู่ใน  Open Definition ซึ่งสามารถสรุปได้ในข้อความว่า "ส่วนของข้อมูลจะเป็นแบบเปิด ถ้าบุคคลใด ๆ มีเสรีภาพที่จะใช้ นำมาใช้ใหม่ และแจกจ่าย โดยมีข้อบังคับอย่างมากที่สุดแต่เพียงว่าต้องแสดงที่มาและ/หรือต้องอนุญาตแบบเดียวกัน
หมวดหมู่:ข้อมูลแบบเปิด
สนามกีฬาโอลิมปิกอีฟว์ ดูว์ มานัวร์

สนามกีฬาโอลิมปิกอีฟว์ ดูว์ มานัวร์ (Stade Olympique Yves-du-Manoir) เป็นสนามรักบี้และสนามฟุตบอล ตั้งอยู่ที่เมืองกอลงบ์ ใกล้เมืองกรุงปารีส ประเทศฝรั่งเศส เป็นสนามกีฬากลางแจ้งขนาดใหญ่ที่สุดของฝรั่งเศส
ในปี ค.ศ. 1924 สนามกีฬาแห่งนี้เป็นสนามกีฬาหลักของโอลิมปิก ครั้งที่ 8

**อ้างอิง**
อีฟว์ ดูว์ มานัวร์
อีฟว์ ดูว์ มานัวร์
อีฟว์ ดูว์ มานัวร์
อีฟว์ ดูว์ มานัวร์
หมวดหมู่:สิ่งก่อสร้างในจังหวัดโอดแซน
ชอฮ์นอเม

ชอฮ์นอเม (شاهنامه, Šāhnāmeh, IPA|ʃɒːhnɒːˈme|pron; "คัมภีร์กษัตริย์") เป็นโคลงมหากาพย์เรื่องยาวเขียนโดยกวีชาวเปอร์เซีย เฟร์โดว์ซี ระหว่างประมาณ ค.ศ. 977 ถึง 1010 และเป็นมหากาพย์ประจำชาติของอิหร่าน (เปอร์เซีย), อัฟกานิสถาน (คอระซาน), ทาจิกิสถาน และโลกที่พูดภาษาเปอร์เซีย ประกอบด้วยบทร้อยกรองราว 50,000 บท ชอฮ์นอเม บอกเล่าตำนานและอดีตตามประวัติศาสตร์บางส่วนของจักรวรรดิเปอร์เซียตั้งแต่สร้างโลกจนการพิชิตดินแดนเปอร์เซียของอิสลามในคริสต์ศตวรรษที่ 7 ปัจจุบัน ประเทศอิหร่าน อัฟกานิสถาน และภูมิภาคข้างเคียงซึ่งได้รับอิทธิพลจากวัฒนธรรมเปอร์เซีย (เช่น จอร์เจีย อาร์มีเนีย ตุรกี ดาเกสถาน) รับเอามหากาพย์ประจำชาตินี้
งานนี้มีความสำคัญหลักในวัฒนธรรมเปอร์เซีย ถือว่าเป็นวรรณกรรมยอดเยี่ยม และเป็นการนิยามอัตลักษณ์วัฒนธรรมทางเชื้อชาติ-ชาติของประเทศอิหร่านและอัฟกานิสถานสมัยใหม่ นอกจากนี้ ยังสำคัญต่อผู้เชื่อศาสนาโซโรอัสเตอร์ร่วมสมัย เพราะได้ย้อนรอยความเชื่อมโยงทางประวัติศาสตร์ระหว่างการกำเนิดของศาสนากับการสวรรคตของผู้ปกครองจักรวรรดิซาเซเนียนพระองค์สุดท้ายระหว่างการพิชิตดินแดนของมุสลิมและการหมดอิทธิพลของโซโรอัสเตอร์ในประเทศอิหร่าน

**อ้างอิง**
หมวดหมู่:วรรณกรรมเปอร์เซีย
หมวดหมู่:เทพปกรณัมเปอร์เซีย
หมวดหมู่:ความทรงจำแห่งโลก
เยเนลิ ชาปาร์โร

เยเนลิ มาร์กุส ชาปาร์โร โกลอน  (Janelee Marcus Chaparro Colón; เกิด 12 กันยายน ค.ศ. 1991) เป็นนางงามและนางแบบชาวปวยร์โตรีโก เคยประกวดเวทีมิสเวิลด์ในปี 2012 และเข้ารอบ 30 คนสุดท้าย และต่อมาได้เข้าร่วมการประกวดมิสแกรนด์อินเตอร์เนชันแนล 2013 และเป็นผู้ชนะเลิศคนแรกของการประกวดเวทีมิสแกรนด์อินเตอร์เนชันแนล

**ชีวิตส่วนตัว**
เยเนลิเกิดในเขตเทศบาลบาร์เซโลเนตาในปวยร์โตรีโก และในเดือนสิงหาคม ค.ศ. 2019 เธอได้ให้กำเนิดลูกสาวคนแรก

**การประกวด**

**มิสเวิลด์ปวยร์โตรีโก 2011**
เยเนลิเป็นตัวแทนจากบาร์เซโลเนตา เข้าร่วมการประกวดมิสเวิลด์ปวยร์โตรีโก 2011 ในการประกวดรอบตัดสิน เธอคว้ารองชนะเลิศอันดับ 1 โดยผู้ชนะการประกวดคือ อะแมนดา บิลาโนบา ผู้เข้าประกวดจากซานฮวน
ในวันที่ 4 เมษายน ค.ศ. 2012 เยเนลิได้รับการแต่งตั้งให้ดำรงตำแหน่ง มิสเวิลด์ปวยร์โตรีโก 2012 เนื่องจากในปีนั้นไม่มีการจัดประกวดมิสเวิลด์ปวยร์โตรีโก

**มิสเวิลด์ 2012**
เยเนลิเป็นตัวแทนปวยร์โตรีโกในการประกวดมิสเวิลด์ 2012 ซึ่งมีการประกวดรอบตัดสินในวันที่ 18 สิงหาคม ค.ศ. 2012 ณ สนามกีฬา Dongsheng Fitness Center ในเมืองออร์ดอส เขตปกครองตนเองมองโกเลียใน ประเทศจีน โดยเธอสามารถผ่านเข้ารอบ 30 คนสุดท้าย และผู้ชนะในปีนี้ คือ อฺวี๋ เหวินเสีย จากประเทศจีน

**มิสแกรนด์อินเตอร์เนชันแนล 2013**
เยเนลิได้รับการแต่งตั้งเป็นมิสแกรนด์ปวยร์โตรีโก 2013 และเป็นตัวแทนปวยร์โตรีโก ในการประกวดมิสแกรนด์อินเตอร์เนชันแนลครั้งที่ 1 ในวันที่ 19 พฤศจิกายน ค.ศ. 2013 ณ ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี โดยเยเนลิสามารถคว้าตำแหน่งมิสแกรนด์อินเตอร์เนชันแนล 2013 มาครองได้สำเร็จ โดยมีสาวงามจากสาธารณรัฐโดมินิกัน สโลวาเกีย ฟิลิปปินส์ และออสเตรเลียเป็นรองชนะเลิศตามลำดับ โดยเธอเป็นผู้ชนะคนแรกในการประกวดมิสแกรนด์อินเตอร์เนชันแนล
การปฏิบัติหน้าที่ต่างประเทศ - มาเลเซีย
*Egypt- ปวยร์โตรีโก- เซาท์ซูดาน

**อ้างอิง**

**แหล่งข้อมูลอื่น**
 Miss Grand International Hall of Fame- Janeleemchaparro- janelee_chaparro
หมวดหมู่:นางแบบปวยร์โตรีโก
หมวดหมู่:นางงามปวยร์โตรีโก
หมวดหมู่:ผู้ชนะการประกวดมิสแกรนด์อินเตอร์เนชันแนล
หมวดหมู่:ผู้ชนะการประกวดนางงาม
หมวดหมู่:ผู้เล่นสโมสรวอลเลย์บอลโอกายามะซีกัลส์

นักวอลเลย์บอลสังกัดสโมสรโอะกะยะมะซีกัลส์ ทั้งในอดีตและปัจจุบัน
โอกายามะซีกัลส์
หมวดหมู่:โอกายามะซีกัลส์
หมวดหมู่:ผู้เล่นสโมสรวอลเลย์บอลเด็นโซ่แอรีบีส์

นักวอลเลย์บอลสังกัดสโมสรเด็นโซ่แอรีบีส์ ทั้งในอดีตและปัจจุบัน
เด็นโซ่แอรีบีส์
หมวดหมู่:ผู้เล่นสโมสรวอลเลย์บอลโทเรย์แอร์โรส์ (ทีมหญิง)

นักวอลเลย์บอลสังกัดสโมสรโทเรย์แอร์โรส์ (ทีมวอลเลย์บอลหญิง) ทั้งในอดีตและปัจจุบัน
โทเรย์แอร์โรส์ (ทีมวอลเลย์บอลหญิง)
หมวดหมู่:โทเรย์แอร์โรส์
ลูกอม (เพลงวัชราวลี)

"ลูกอม" เป็นซิงเกิลแรกของวงดนตรีวัชราวลี ประพันธ์เนื้อร้อง-แต่งทำนองและเรียบเรียงโดย มนต์ชัย สัตยเทพ โดยที่มาของเพลงนี้มาจากเขาจะเซอร์ไพรส์เจ้าสาวในวันแต่งงานของเพื่อนคนหนึ่ง ต่อมาเมื่อปี 2552 เพื่อมอบเป็นของขวัญให้กับเจ้าสาวที่ชื่อ "ลูกอม" เเละลูกอมก็ภูมิใจและทำให้พวกเขาได้ก่อตั้งวงวัชราวลีขี้นมาซึ่งชื่อวง "วัชราวลี" ก็ได้มาจากชื่อเจ้าสาวคนนั้น
เพลงนี้ออกจำหน่ายในวันที่ 31 ตุลาคม พ.ศ. 2552 และมิวสิกวิดีโอเพลงนี้ได้เผยแพร่ในยูทูบวันที่ 31 ตุลาคม พ.ศ. 2552 หลังจากงานแต่งงานของเพื่อนคนหนึ่ง ทางช่องTinNAmou ในยูทูบ และต่อมาได้เกิดวงวัชราวลีขึ้น เนื้อหาของเพลงเกี่ยวกับความรัก ที่สวยงามของชายหญิงคู่หนึ่ง ที่ตัดสินใจจะใช้ชีวิตร่วมกัน 

**การตอบรับ**
เพลง "ลูกอม" ได้ติดอันดับชาร์ทเพลงอันดับที่ 42 ใน 100 ของโลกใน Youtube ในปี พ.ศ. 2555

**คัฟเวอร์เวอร์ชัน**
 ในปี พ.ศ. 2556 เพลงลูกอมถูกขับร้องโดย ปรีชญา พงษ์ธนานิกร & ปองกูล สืบซึ้ง สำหรับเพลงประกอบละครซีรีส์เรื่อง ATM2 คู่เว่อ..เออเร่อ..เออรัก จากค่ายจีเอ็มเอ็ม แกรมมี่ เรียบเรียงใหม่โดย วัฒนกร ศรีวัง

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2552
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงของวัชราวลี
หมวดหมู่:เพลงที่ประพันธ์คำร้องโดยมนต์ชัย สัตยเทพ
สนามกีฬาโอลิมปิกพย็องชัง

สนามกีฬาแห่งอุทยานโอลิมปิกพย็องชัง (평창 올림픽 파크 주 경기장) ตั้งอยู่ที่เมืองพย็องชัง จังหวัดคังว็อน ประเทศเกาหลีใต้  ใช้เป็นสถานที่จัดพิธีการใน โอลิมปิกฤดูหนาว 2018 และพาราลิมปิกฤดูหนาว 2018 โดยจะรื้อถอนหลังการจัดการแข่งขันพาราลิมปิกเสร็จสิ้น

**ดูเพิ่ม**
 เตอัทร์เดเซเรมอนี สนามกีฬาในโอลิมปิกฤดูหนาว 1992

**อ้างอิง**

หมวดหมู่:สนามกีฬาในประเทศเกาหลีใต้
พย็องชัง
หมวดหมู่:สิ่งก่อสร้างในจังหวัดคังว็อน (ประเทศเกาหลีใต้)